Predkladacia správa

Európska komisia ku koncu predvstupového obdobia vykonala v Slovenskej republike dve kontrolné návštevy (Peer Review) prostredníctvom svojich expertov, zamerané na surveillance a kontrolu prenosných ochorení.
Experti sa venovali predovšetkým súčasnému systému hlásenia a kontroly infekčných ochorení v Slovenskej republike, monitoringu transpozície acquis a overeniu implementácie systému včasného varovania (EWRS – Early Warning and Response System) ako aj systému RAS BICHAT na Slovensku. Hlavným cieľom návštevy bolo preveriť, či je Slovenská republika schopná zapojiť sa do európskej siete pre kontrolu a surveillance prenosných ochorení.
Najdôležitejšie závery a odporúčania z návštevy a ich plnenie predkladáme v predmetnom materiáli.